Норвегия соты Брейвиктің құқығы бұзылған деп таныды
"Норвегия соты Брейвиктің құқығы бұзылған деп таныды" | "https://abai.kz/post/43401"
TITLE: Норвегия соты Брейвиктің құқығы бұзылған деп таныды
URL: https://abai.kz/post/43401
META: "Норвегия соты Брейвиктің құқығы бұзылған деп таныды" | "https://abai.kz/post/43401"
DATE: 21.04.2016
AUTHOR(s): Абай-Ақпарат
TOTAL WORDS: 124
TEXT: Норвегия соты билік адам өлтіргені үшін жазасын өтеп жатқан Андерс Брейвикке адамгершілікпен қарамай, оның адами абыройын сыйламай құқығын бұзды деп таныды. Брейвик наурыз айында норвегиялық билікті Адам құқықтары және олардың бостандығын қорғау жөніндегі Еуропалық конвенцияның ережелерін бұзып отыр деп сотқа шағымданған болатын. Ол билік өзін түрмеде оқшаулап ұстауға тиісті емес деп санайды. Сот Брейвиктің арызының жартысын қанағаттандырмады. Билік оның жеке өмірі мен отбасылық өміріне қол сұқпады деген қаулы шығарды. Сот Брейвиктің өтінішін жартылай қанағаттандырып, оған 331 мың норвегиялық крон (40 мың доллар) өтемақы төлеу жөнінде шешім шығарды. 2011 жылы Брейвик Ослода жарылыс ұйымдастырған. Осыдан кейін жастар лагерінде оқ атып, кем дегенде 77 адам қайтыс болды. Бұл Норвегия тарихында Екінші дүниежүзілік соғыстан кейінгі орын алған қанды оқиға болатын. Брейвик 21 жылға бас бостандығынан айырылған. Абай-ақпарат
